GEORGE NUUS - Hannes (91) en Bes (89) van Heerden van die Bergville-aftreeoord het 'n groot mylpaal bereik wat nie baie mense beskore is nie. Die twee was op 9 April 70 jaar getroud.
Daar is 'n groot troue by die Mayfair NG kerk gehou en ná die onthaal is die twee jong verliefdes per trein na Zambië toe waar hulle vir jare gewoon het voor hulle na Suid-Afrika teruggekeer het.
Geduld, wedersydse respek en liefde is die egpaar se resep vir 'n huwelik wat soveel jare deurstaan het. Die twee is dankbaar dat hulle op so 'n hoë ouderdom nog saam kan wees en daar kan wees vir mekaar.